== Eksplosionen ==
Ingen virkeligt store [[meteorit]]ter har ramt Jorden de sidste ti millioner år. Det nærmeste, vi kommer et stort nedslag i historisk tid, er Tunguska-eksplosionen over det østlige [[Sibirien]] i 1908. Unormale [[Jordens atmosfære|atmosfæriske]] forhold blev meldt fra en række steder i verden. Først 19 år senere tog en ekspedition af sted til [[taiga]]en. [[Geolog]]en Leonid Kunik fandt 2.000 km<sup>2</sup> ødelagt skov, lagt flad fra et midtpunkt, ødelæggelsens [[diameter]] omkring 50 km. Meteoritten måtte være eksploderet i atmosfæren. I stedet for det [[Nedslagskrater|krater]], man ledte efter, fandt man en lille [[indsø]], Cheko. <ref>Henrik Svensen: ''Stein på stein'' (s. 136), forlaget Aschehoug, Oslo, 2018, {{ISBN|978-82-03-20446-4}}</ref> I nedslaget væltede 80 millioner træer, og vinduerne knustes i den nærmeste by 60 km borte, hvor beboerne mærkede varmen fra eksplosionen, og flere blev slået omkuld. Hundredvis af [[rensdyr]] omkom, og rystelserne i [[jordskorpe]]n blev registreret så langt borte som i England. Nedslaget var mindst 185 gange kraftigere end [[Hiroshimabomben|Hiroshima-bomben]] og regnes som forårsaget af en [[asteroide]] eller [[komet]]. <ref>http://www.bbc.com/earth/story/20160706-in-siberia-in-1908-a-huge-explosion-came-out-of-nowhere</ref>
Fysik Historie Videnskab